cyanic-selkie/wikianc huggingface dataset:
กีฬาแห่งชาติ ครั้งที่ 37
สัตว์นำโชค
สุนัขบางแก้วมีถิ่นกำเนิดที่หมู่บ้านบางแก้ว อำเภอบางระกำ จังหวัดพิษณุโลก ในอดีตบ้านบางแก้วเต็มไปด้วยป่าระกำ ป่าไม้และต้นไม้อื่น ๆ หนาแน่น มีสัตว์ป่าชุกชุม สุนัขพันธุ์ไทยที่บ้านบางแก้ว จึงมีโอกาสผสมพันธุ์กับสุนัขพันธุ์จิ้งจอก และสุนัขพันธุ์หมาป่า ทำให้เกิดพันธุ์ใหม่เรียกว่าสุนัขบางแก้ว ปัจจุบันมีผู้นิยมเลี้ยงและเพาะพันธุ์สุนัขบางแก้วขาย ซึ่งทำรายได้ดีแก่ผู้เลี้ยง สามารถฝึกใช้งานได้ มีความสามารถเท่ากับสุนัขพันธุ์ต่างประเทศมีการประกวดสุนัขบางแก้วเกือบทุกปี จึงนับได้ว่าสุนัขบางแก้ว เป็นมรดกของแผ่นดินไทย และของชาวจังหวัดพิษณุโลกที่ตกทอดสายพันธุ์สุนัขอีกสายพันธุ์หนึ่งของคนไทยและสร้างชื่อเสียงดังไปทั่วโลก จึงได้นำมาเป็นสัญลักษณ์นำโชคในการแข่งขันกีฬาแห่งชาติ ครั้งที่ 37 (พ.ศ. 2551) พิษณุโลกเกมส์ ใช้ชื่อว่า "ดีใจ" ต้องการสื่อความหมายถึง การได้ต้อนรับ ผู้มาเยือนจังหวัดพิษณุโลกด้วยความปีติยินดี และดีใจเป็นอย่างยิ่งที่ได้เป็นเจ้าภาพต้อนรับแขกบ้านแขกเมืองของชาวจังหวัดพิษณุโลก เป็นสิ่งบ่งบอกถึงสัญลักษณ์ที่จะนำแต่ความโชคดี มาสู่ผู้มาเยือนจังหวัดพิษณุโลกได้เป็นอย่างดี
“ดีใจ” เป็นสุนัขบางแก้วสีขาวน้ำตาล จะใส่เสื้อสีเหลืองเพราะสีเหลืองให้ความรู้สึกถึงความมุ่งมั่น ความสำเร็จ นุ่งกางเกงสีม่วง เพราะสีม่วง ให้ความรู้สึกถึงความสุภาพและเป็นมิตรกับทุก ๆ คน
คำขวัญประจำการแข่งขัน
ด้วยคำขวัญดังกล่าวข้างต้น จังหวัดพิษณุโลก มีความมุ่งมั่นที่จะใช้กิจกรรมกีฬาเป็นสื่อ ในการสานสัมพันธ์ไมตรีของชนทุกหมู่เหล่าโดยไม่เลือกเชื้อชาติ ศาสนาในลักษณะของความสมานฉันท์ ด้วยกีฬาเป็นกิจกรรมที่มีกฎ กติกา มีการยอมรับในผลแพ้ ผลชนะ ซึ่งถือว่าเป็นกระบวนของการพัฒนาจิตใจของคนจะส่งผลให้ประชาชนตั้งอยู่บนพื้นฐานของความเป็นคนดี เป็นการสร้างอนาคตของชาติ โดยให้คนดีเหล่านั้นไปเป็นกำลังในการพัฒนาประเทศชาติให้เจริญรุ่งเรืองสืบไป
ชนิดกีฬาที่แข่งขัน
• กรีฑา
• กอล์ฟ
• กาบัดดี้
• จักรยาน
• ตะกร้อ
• เทนนิส
• เทเบิลเทนนิส
• บาสเกตบอล
• บิลเลียด – สนุกเกอร์
• แบดมินตัน
• เปตอง
• เพาะกาย
• มวยไทยสมัครเล่น
• มวยปล้ำ
• มวยสากลสมัครเล่น
• ยิงปืน
• ยิมนาติก
• ยูโด
• รักบี้ฟุตบอล
• เรือพาย
• ลีลาศ
• วอลเลย์บอล
• ว่ายน้ำ
• วูซู
• หมากล้อม
• แฮนด์บอล
• บริดจ์
• คาราเต้โด
• ฟุตซอล
สายฝน (ภาพยนตร์)
สายฝน ภาพยนตร์ไทยจากค่าย กัญญามาลย์ภาพยนตร์ โดย ดอกดิน กัญญามาลย์ ที่ออกฉายครั้งแรกเมื่อวันที่ 27 เมษายน พ.ศ. 2516 กำกับโดย ดอกดิน กัญญามาลย์ ซึ่งนอกจากกำกับแล้วเขายังได้ร่วมแสดงอีกด้วย นำแสดงโดย สมบัติ เมทะนี และ เพชรา เชาวราษฎร์ พร้อมด้วยนักแสดงมากฝีมืออีกมากมายโดยภาพยนตร์เรื่องนี้นับเป็นภาพยนตร์เรื่องสุดท้ายของเพชราที่แสดงร่วมกับดอกดิน
ภาพยนตร์เรื่องสายฝนนี้ได้รับพระมหากรุณาธิคุณอย่างหาที่สุดมิได้จาก พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ได้พระราชทานชื่อภาพยนตร์และเพลงพระราชนิพนธ์ สายฝน เพลงพระราชนิพนธ์ลำดับที่ 3 ให้มาเป็นเพลงเอกของภาพยนตร์เรื่องนี้
แมคดอนเนลล์ ดักลาส เอ็มดี-11
แมคดอนเนลล์ ดักลาส เอ็มดี-11 เป็นเครื่องบินสามเครื่องยนต์ ผลิตโดยแมคดอนเนลล์ดักลาส และโบอิ้งหลังจากควบรวมกิจการกันแล้ว มีต้นแบบมาจากแมคดอนเนลล์ ดักลาส ดีซี-10 เน้นใช้วัสดุผสมเป็นหลัก ใช้เครื่องยนต์ขับเคลื่อน 3 เครื่อง แต่ก็สิ้นเปลืองเชื้อเพลิงมากกว่าเครื่องบินแบบ 2 เครื่องยนต์ และเกิดอุบัติเหตุบ่อยทำให้ไม่เป็นที่นิยมนัก ผลิตออกมาได้แค่ 200 ลำ มีทั้งแบบโดยสารและแบบขนส่งสินค้า  แบบโดยสารออกบินครั้งสุดท้ายในปี พ.ศ. 2557 ส่วนแบบขนส่งสินค้ายังคงมีเที่ยวบินใช้งานอยู่
การผลิตและใช้งาน
ในวันที่ 30 ธันวาคม พ.ศ. 2529 แมคดอนเนลล์ ดักลาส เอ็มดี-11 มีการสั่งซื้อจาก 52 บริษัทและ 40 ตัวเลือก ในสามรุ่น คือ โดยสาร โดยสารกับขนส่งสินค้า และขนส่งสินค้า โดยเปิดเผยว่ามีสิบสายการบิน (อาลีตาเลีย, บริติช ไพโอเนียน, ดรากอนแอร์, เฟดเอกซ์ เอกซ์เพรส, ฟินน์แอร์, โคเรียนแอร์, สแกนดิเนเวียนแอร์ไลน์ซิสเต็ม, สวิตแอร์, การบินไทยและ Varig และอีกสองบริษัทลีสซิ่ง (ที่ให้เช่าหรือให้ผ่อนเครื่องบิน) คือ Guinness Peat Aviation และ Mitsui อย่างไรก็ตาม ดรากอนแอร์, สแกนดิเนเวียนแอร์ไลน์ซิสเต็ม และยูทีเอซึ่งไม่ได้มีรายชื่อที่เปิดเผยข้างต้นในตอนแรก ได้ยกเลิกคำสั่งซื้อของตนใน พ.ศ. 2531
เที่ยวบินปลดประจำการ
สายการบิน เคแอลเอ็ม เป็นสายการบินสุดท้าย ที่ให้บริการเครื่องบิน แมคดอนเนลล์ ดักลาส เอ็มดี-11 ในการขนส่งผู้โดยสาร โดยเที่ยวบินสุดท้าย เดินทางมาจาก มอนทรีออล มายังอัมสเตอร์ดัม ในเที่ยวบิน KL672 ในวันที่ 26 ตุลาคม 2557 และเคแอลเอ็มได้จัดเที่ยวบินพิเศษเพื่อเป็นการอำลาเอ็มดี-11 (MD-11 Farewell Flight) ในวันที่ 11 พฤศจิกายน 2557 เคแอลเอ็มจะนำเครื่องบินแบบ แอร์บัส เอ 330 และ โบอิง 777 มาใช้ทดแทนเอ็มดี-11
ลุฟท์ฮันซ่าคาร์โก้ได้ปลดประจำการเอ็มดี 11F ลำสุดท้ายของยุโรป ในเดือนตุลาคม ปีพ.ศ. 2564
ผู้ให้บริการ
ณ เดือนตุลาคม ปีพ.ศ. 2564 ฝูงบิน เอ็มดี-11 ทั่วโลกมีเครื่องบินให้บริการเชิงพาณิชย์ทั้งหมด 102 ลำ โดยมีผู้ให้บริการขนส่งสินค้า ได้แก่ เฟดเอ็กซ์ เอกซ์เพรส (57), ยูพีเอส แอร์ไลน์ (42) และเวสเทิร์น โกลบอล แอร์ไลน์ (13)
วัดสุนทรวารี
วัดสุนทรวารี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางโกระ อำเภอโคกโพธิ์ จังหวัดปัตตานี อยู่ห่างจากที่ว่าการอำเภอโคกโพธิ์ ประมาณ 4 กิโลเมตร ห่างจากที่ทำการองค์การบริหารส่วนตำบลบางโกระ ประมาณ 0.5 กิโลเมตร และอยู่ใกล้กับโรงเรียนวัดสุนทรวารี
วัดสุนทรวารี เดิมชื่อวัดว่า วัดป่าทุ ได้เปลี่ยนเป็น "วัดสุนทรวารี" เนื่องจากวัดตั้งอยู่ใกล้ลำธารซึ่งมีน้ำในสะอาด สร้างขึ้นเป็นวัดเมื่อวันที่ 6 กรกฎาคม พ.ศ. 2479 ปัจจุบันเจ้าอาวาส คือ พระครูไพศาลธรรมสุนทร สภาพที่ตั้งวัดเป็นที่ราบ
สภาพแวดล้อมเป็นป่าไม้สวนยางและบ้านเรือนประชาน อาคารเสนาสนะที่สำคัญ ได้แก่ อุโบสถกว้าง 8 เมตร ยาว 23 เมตร โครงสร้างคอนกรีตเสริมเหล็ก ศาลาการเปรียญสร้างเมื่อ พ.ศ. 2476 สร้างเป็นอาคารไม้ และกุฏิสงฆ์ จำนวน 5 หลัง โครงสร้างเป็นอาคารครึ่งตึกครึ่งไม้ 2 ชั้น เมื่อ พ.ศ. 2560 เกิดเพลิงไหม้ที่กุฏิเจ้าอาวาส
รายชื่อตัวละครในปริ๊นซ์ ออฟ เทนนิส
ตัวละครทั้งหมดใน ปริ๊นซ์ ออฟ เทนนิส ในรูปแบบ มังงะ และ อนิเมะ ถูกสร้างขึ้นมาโดย ทะเกะชิ โคะโนะมิ ซึ่งตัวละครทั้งหมดจะปรากฏในภาพยนตร์ ทั้งภาพยนตร์ไลฟ์-แอคชั่น และภาพยนตร์อนิเมะ ซึ่งบางตัวละครก็เป็นตัวละครหลัก บางตัวละครก็เป็นตัวละครสมทบ
ตัวละครเอกของเรื่องนี้คือ เอจิเซ็น เรียวมะ นักเรียนเทนนิสตัวจริงของเซย์งาคุ อยู่ปี 1 อายุ 12 ปี ปรากฏตัวทั้งทั้งภาพยนตร์ไลฟ์-แอคชั่น และภาพยนตร์อนิเมะ
ตัวละครเอก
ตัวละครหลักของเรื่องนี้ คือนักเรียนของ (โรงเรียนเซชุน (青春学園)), หรือเรียกอีกชื่อว่า )เซย์งาคุ, เซงากุ (青学)) โดย เอจิเซ็น เรียวมะ ลูกชายของเอจิเซ็น นันจิโร่ นักเทนนิสชื่อดังระดับประเทศได้ตัดสินใจเข้าเรียนเทนนิสในชมรมเทนนิสของโรงเรียนนี้ ด้วยความหวังที่จะเอาชนะพ่อของเขาให้ได้ ซึ่งเมื่อเอจิเซ็นเข้าเรียนที่นี่ ทำให้ชมรมเทนนิสของเซงากุ เอาชนะการแข่งขันระดับประเทศ และยังมีชื่อเสียงถึงระดับโลกด้วย ตัวละครที่อยู่ในโรงเรียนเซงากุมีดังนี้
เทะสึกะ คุนิมิสึ
(เทะสึกะ คุนิมิสึ (手塚 国光)) นักเรียนปี 3 ของโรงเรียนเซชุน เป็นคนที่เคร่งครัดต่อกฎระเบียบ เป็นกัปตันพานักเรียนเข้าแข่งขันเทนนิสในโรงเรียนเซชุน เขาต้องการสานเจตนารมณ์ของ ยามาโตะ ยูได อดีตกัปตันโรงเรียนเซชุน ด้วยในอดีตที่เขาเคยถูกรุ่นพี่รังแก ด้วยการเอาแร็กเกตตีที่แขนซ้าย ทำให้เขาไม่สามารถใช้ท่า ดร๊อปช๊อต ซึ่งเป็นท่าไม้ตายของเขาได้ และในการแข่งขันกับ อาโตเบะ เคย์โกะ นักเรียนของโรงเรียนเฮียวเท ทำให้แผลที่ข้อศอกซ้ายอักเสบ เขาต้องไปรักษาตัวที่ประเทศเยอรมนี และกลับมานำทีมเข้าแข่งขันเทนนิสในระดับจังหวัด และทำให้โรงเรียนเซชุนมีชื่อเสียงระดับโลกได้สำเร็จ
โออิชิ ชูอิจิโร่
(Shuichiro Oishi (大石 秀一郎)) นักเรียนปี 3 ของโรงเรียนเซชุน เป็นรองกัปตันของนักเรียนในโรงเรียนเซชุน เขาเป็นเพื่อนสนิทของ เทะสึกะ คุนิมิตสึ เป็นคนใจดี มีความเป็นผู้นำ ต่อมาหลังจากที่เทะสึกะ คุนิมิตสึเดินทางไปรักษาตัวที่ประเทศเยอรมนี เขาได้รับตำแหน่งเป็นกัปตันทีมชั่วคราว จนกระทั่งเทะสึกะ คุนิมิตสึกลับมา เป็นคู่ทองคำของเซชุน คู่กับ คิคุมารุ เอจิ ซึ่งเป็นนักเรียนคู่เดียวที่เล่นเข้าคู่กันได้ดีที่สุด
ฟูจิ ชูสึเกะ
(ฟูจิ ชูสึเกะ (不二 周助)) นักเรียนปี 3 ของโรงเรียนเซชุน เป็นนักเรียนที่เล่นเทนนิสแบบที่จับทางยากคนหนึ่ง เพราะไม่มีใครสามารถเดาทางได้ว่า เขาจะเล่นในสไตล์แบบไหน จะโจมตีหรือตั้งรับอย่างไร เขามีพี่สาว 1 คน คือ ฟูจิ ยูมิโกะ และมีน้องชาย 1 คนที่เป็นนักเทนนิสเหมือนกันคือ ฟูจิ ยูตะ นักเรียนจากโรงเรียนเซนต์รูดอล์ฟ ที่มีความตั้งใจที่จะเอาชนะเขาให้ได้
คิคุมารุ เอจิ
(Eiji Kikumaru (菊丸 英二)) นักเรียนปี 3 ของโรงเรียนเซชุน เป็นคู่ทองคำของเซชุน คู่กับ โออิชิ ชูอิจิโร่ เป็นคนร่าเริง ขี้เล่น แต่ในทางเดียวกันก็มีความเป็นผู้นำในตัว ในครั้งที่โรงเรียนเซชุนเข้าแข่งขันกับโรงเรียนเฮียวเท โออิชิ ชูอิจิโร่ไม่สามารถมาร่วมแข่งได้ และส่งโมโมชิโระ ทาเคชิมาแข่งแทน เขาก็ช่วยสอน จนสามารถเล่นเข้าคู่กันได้สำเร็จ
อินูอิ ซาดาฮารุ
(อินูอิ ซาดาฮารุ (乾 貞治)) นักเรียนปี 3 ของโรงเรียนเซชุน ผู้จัดการทีมแข่งขันในชมรมเทนนิส ชอบเก็บข้อมูลการเล่นเทนนิสของแต่ละคนมาเก็บไว้ และเก็บไปซ้อมเองเงียบๆ ด้วยความหวังที่จะเอาชนะ เทะสึกะ คุนิมิตสึ ให้ได้ แต่ในทำนองเดียวกัน เขาก็เป็นคนที่ออกแบบตารางฝึกซ้อมให้กับรุ่นน้อง และเพื่อนๆทุกคนในชมรม และเขายังคิดค้นน้ำคั้นผักอินูอิสูตรต่างๆ ขึ้นมา ซึ่งใครได้ดื่มจะมีอาการแปลกๆ เช่น เป็นลม เวียนหัว หน้ามืด เป็นต้น อย่างหนักอาจถึงขั้นสลบไปทั้งวัน
โมโมชิโระ ทาเคชิ
(โมโมชิโระ ทาเคชิ (桃城 武)) นักเรียนปี 2 ของโรงเรียนเซชุน เป็นคนร่าเริง ขี้เล่น แต่เขามักใจร้อนเวลาเล่นเทนนิส ทุกคนมักจะเรียกว่า โมโมะจัง เป็นคู่หูกับ เอจิเซ็น เรียวมะ เป็นคู่ปรับที่ไม่ค่อยลงรอยกับ ไคโด คาโอรุ เขาได้เล่นคู่กับ คิคุมารุ เอจิ แทน โออิชิ ชูอิจิโร่ ที่ได้รับบาดเจ็บที่ข้อมือ ทำให้เขารู้จักการเล่นคู่กับคนอื่น และลดวามใจร้อนลง
ริวซากิ ซูมิเระ
(ริวซากิ สุมิเระ (竜崎 スミレ)) ครูสอนคณิตศาสตร์ของโรงเรียนเซชุน และเป็นโค้ชของชมรมเทนนิสมานานกว่า 25 ปี พ่อของเรียวมะ (เอจิเซ็น นันจิโร่) ก็ได้รับการฝึกสอนจากเธอเมื่อตอนที่เขาเรียนอยู่เซงาคุ ความเชื่อมั่นบางส่วนของเธอกลายเป็นตัวกระตุ้นสำหรับนันจิโร่ ให้กลายเป็นนักเทนนิสมือโปรที่มีชื่อเสียง ริวซากิเลี้ยงหลานสาวเพียงคนเดียว เนื่องจากพ่อแม่ของซาคุโนะไม่เคยได้กล่าวถึง เธอมีคู่ปรับ คือ มิคิยะ บันดะ ผู้ที่เป็นโค้ชของโรงเรียนยามาบูกิ
ตัวละครอื่นๆ
นักเรียนปี 1 ของโรงเรียนเซชุน เป็นคนขี้คุย เป็นเพื่อนของ เอจิเซ็น เรียวมะ, คาโต้ คาจิโร่, มิซึโนะ คาสึโอะ ชอบคุยโวถึงประสบการณ์ด้านเทนนิสของตัวเองโฮริโอะ ซาโตชิ
นักเรียนปี 1 ของโรงเรียนเซชุน รักเอจิเซ็นอย่างมาก เป็นเพื่อนของ เอจิเซ็น เรียวมะ, โฮริโอะ ซาโตชิ, มิซึโนะ คาสึโอะ
หลานสาวของอาจารย์ริวซากิ สุมิเระ เป็นเด็กใสๆ ไร้เดียงสา ขี้อาย นับถือ เอจิเซ็น เรียวมะ เป็นแรงบันดาลใจ คอยเป็นกำลังใจให้กับเอจิเซ็นในการแข่งขันตลอด เป็นเพื่อนของ โอซาคาดะ โทโมกะ
นักเรียนชั้นเดียวกับ ริวซากิ ซากุโนะ เป็นคนที่รัก เอจิเซ็น เรียวมะ อย่างมากจนออกนอกหน้า ถึงกับตั้งฉายาว่า ท่านเรียวมะ และตั้งตัวเองเป็นประธานแฟนคลับของเรียวมะ และติดตามดูและให้กำลังใจเรียวมะทุกการแข่งขัน
อดีตกัปตันโรงเรียนเซชุน เป็นแรงบันดาลใจของ เทะสึกะ คุนิมิตสึ และเป็นคนบอกให้เทสึกะเป็นเสาหลัก นำทีมเข้าแข่งขันระดับประเทศให้ได้ ปรากฏตัวเป็นภาพในความคิดในอดีตของเทะสึกะ คุนิมิตสึ
นักเรียนปี 2 ของโรงเรียนเซชุน เป็นคนทะเยอทะยาน ชอบอวดเก่ง อยากเป็นตัวจริง และชอบแกล้งรุ่นน้อง
ทาจิบานะ คิปเป (กัปตัน)
นักเรียนปี 3 ของโรงเรียนฟุโดมิเนะ เป็นกัปตันพานักเรียนเข้าแข่งขันเทนนิส มีความต้องการอยากลองแข่งกับ เทะสึกะ คุนิมิตสึ สักครั้ง
คามิโอะ อากิระ
นักเรียนปี 2 ของโรงเรียนฟุโดมิเนะ เคยแข่งกับ ไคโด คาโอรุ ในการแข่งขันระดับเขต และพ่ายแพ้ไป
อิบุ ชินจิ
นักเรียนปี 2 ของโรงเรียนฟุโดมิเนะ เคยแข่งกับ เอจิเซ็น เรียวมะ ในการแข่งขันระดับเขต และยังทำให้เอจิเซ็นได้รับบาดเจ็บที่ตา แต่ถึงกระนั้นก็ถูกเรียวมะเอาชนะจนได้
ซากุระอิ มาซายะ
นักเรียนปี 2 ของโรงเรียนฟุโดมิเนะ เป็นนักเรียนที่ชำนาญการเล่นคู่กับ อิชิดะ เท็ตสึ เป็นคนฉลาด มีไหวพริบ
อุจิมูระ เคียวสุเกะ
นักเรียนปี 2 ของโรงเรียนฟุโดมิเนะ เป็นนักเรียนที่ชำนาญการเล่นคู่กับ โมริ ทัตสึโนริ มีฉายาว่า เพชฌฆาตกองหน้า
โมริ ทัตสึโนริ
นักเรียนปี 2 ของโรงเรียนฟุโดมิเนะ เป็นนักเรียนที่ชำนาญการเล่นคู่กับ อุจิมูระ เคียวสุเกะ
ทาจิบานะ แอน
นักเรียนปี 2 ของโรงเรียนฟุโดมิเนะ เป็นคนจิตใจดี น้องสาวของ ทาจิบานะ คิปเป
อะคาซาว่า โยชิโร่ (กัปตัน)
กัปตันที่ชมรมเทนนิสโรงเรียนเซนต์รูดอล์ฟ เป็นคนอารมณ์ร้อน ไม่ถนัดเล่นคู่ แต่เก่งในเล่นเดี่ยว
ฟูจิ ยูตะ
นักเรียนปี 2 ของโรงเรียนเซนต์รูดอล์ฟ เขามีพี่สาว 1 คน คือ ฟูจิ ยูมิโกะ และมีพี่ชาย 1 คนที่เป็นนักเทนนิสเหมือนกันคือ ฟูจิ ชูสึเกะ เขามีความตั้งใจที่จะเอาชนะเขาให้ได้ แต่ก็ถูกเอจิเซ็น เรียวมะ โค่นลงในการแข่งขันเทนนิสรอบชิงชนะเลิศ ทำให้เขาล้มเลิกความตั้งใจนี้ลง
อาคุสึ จิน
นักแข่งฝีมือดีคนหนึ่งของโรงเรียนยามาบุกิ มีนิสัยเป็นนักเลง เป็นคนที่ทำให้ คาวามูระ ทาคาชิ ยั่งหวั่นๆ แต่ก็ถูก เอจิเซ็น เรียวมะ เอาชนะในการแข่งขันรอบรองชนะเลิศมาแล้ว เป็นทั้งไอดอล และแรงบันดาลใจให้กับ ดัน ทาอิจิ เด็กน้อยชั้นปี 1 ของโรงเรียนยามาบุกิ
ดัน ทาอิจิ
นักเรียนชั้นปี 1 ของโรงเรียนยามาบุกิ ชื่นชอบ อาคุสึ จิน เป็นอย่างมาก ถึงกับติดตามไปทุกที่ที่อาคุสึไป
นิโตเบะ อินาคิจิ
นักเรียนโรงเรียนยามาบุกิปี 3 แข่งขันเทนนิสคู่กับ คิตะ อิจิอุมะ
คิตะ อิจิอุมะ
นักเรียนโรงเรียนยามาบุกิปี 3 แข่งขันเทนนิสคู่กับ นิโตเบะ อินาคิจิ
นิชิคิโอริ สึบาสะ
เป็นตัวแทนนักแข่งขันในชมรมเทนนิส หลังจากที่ อาคุสึ จิน ลาออกจากชมรมเทนนิสไป
บันตะ มิคายะ (ผู้จัดการ/ กัปตันทีม)
โค้ชของทีมชมรมเทนนิสโรงเรียนยามาบุกิ เป็นคนที่ทำให้โรงเรียนเซซุน พ่ายแพ้ในการแข่งขัน สมัยที่ เอจิเซ็น นันจิโร่ ยังเข้าเรียนอยู่ ถือว่าเป็นคนที่ทำให้นันจิโร่กลัวก็ว่าได้
โรงเรียนเฮียวเท
โรงเรียนที่ชมรมเทนนิสเซย์งาคุเจอในการแข่งขันระดับจังหวัด ซึ่งถือเป็นโรงเรียนตัวเต็งในการแข่ง และนักเรียนที่นี่ก็มีฝีมือดีมาก จนทำให้ '''อ. ริวซากิ สุมิเระ''' อาจารย์ของชมรมเทนนิสโรงเรียนเซย์ชุนยังหวาดหวั่น
อาโตเบะ เคย์โกะ (กัปตัน)
นักเรียนปี 3 ของโรงเรียนเฮียวเท เป็นคนที่มีฝีมือ ในการแข่งขันกับ เทะสึกะ คุนิมิตสึ นักเรียนของโรงเรียนเซชุน ทำให้แผลที่ข้อศอกซ้ายของเทะสึกะอักเสบ จนต้องไปรักษาตัวที่ประเทศเยอรมนี เป็นเพื่อนของ คาบาจิ มุเนฮิโระ
คาบาจิ มุเนฮิโระ
นักเรียนร่างใหญ่ชั้นปี 3 ของโรงเรียนเฮียวเท เพื่อนของ อาโตเบะ เคย์โกะ มักพูดตอบรับคำว่า "ครับ" เสมอ
ซาคากิ ทาโร่ (อาจารย์ที่ปรึกษา)
โค้ชของชมรมเท็นนิส โรงเรียนเฮียวเท เป็นคนเด็ดขาด เคร่งครัดต่อกฎระเบียบที่สุด โดยเขาได้สร้างกฎเหล็กที่ทำให้นักเรียนตั้งใจฝึกฝนเทนนิสมากขึ้น และเป็นความแข็งแกร่งของชมรมเทนนิสโรงเรียนเฮียวเท คือ "คนที่แข่งแพ้จะถูกตัดออกจากการเป็นตัวจริง" และ "คนผิดพลสดจะไม่มีโอกาสเป็นครั้งที่ 2" ทำให้นัดเรียนไม่ประมาท และขยันฝึกซ้อมกันมากยิ่งขึ้น
โรงเรียนโจเซโชนัน
โรงเรียนโจเซโชนัน （城成湘南中学校）เป็นโรงเรียนที่ อิโนอุเอะ มาโมรุ กับ จิบะ ซาโอริ เดินทางไปทำข่าว เป็นโรงเรียนที่มีนักเรียนฝีมือดีอีกโรงเรียนหนึ่ง เพราะมี '''อ. ฮานามูระ อาโออิ''' ทำการฝึกฝนทักษะการเล่นของนักเรียนให้สูงขึ้น
ฮานามูระ อาโออิ (อาจารย์ที่ปรึกษา)
คุณครูสาวสวยที่เป็นอาจารย์ที่ปรึกษา เธอเป็นผู้เชี่ยวชาญด้านเทนนิส เธอทำการ Coordination นักเรียนทุกคน โดยเรียกนักเรียนทุกคนว่า "สิ่งประดิษฐ์" เธอหลงใหลในความสามารถของ เอจิเซ็น เรียวมะ และต้องการอยากได้ไปอยู่ในโรงเรียนโจเซโชนันด้วย แต่แล้วเธอก็ต้องผิดหวัง
ทาคาฮิสะ คาจิโมโต้ (กัปตัน)
เขาเป็นคนที่จริงจังและอ่อนโยน จริงจังต่อทุกอย่าง และไม่เชื่อคนง่ายๆ จนกว่าเขาจะได้เห็นหลักฐานด้วยตาของตัวเอง เขามักเล่นเทนนิสคู่กับ เรจิ ชินโจ
โยเฮ / โคเฮ ทานากะ
นักเรียนฝาแฝดแห่งโรงเรียนโจเซโชนัน โดย โยเฮ เป็นพี่ และ โคเฮ เป็นน้อง
โช โอตะ
นักเรียนชายปี 2 ในโรงเรียนโจเซโชนัน เขามักเล่นเทนนิสคู่กับ ไดจิ คิริยามะ
ไดจิ คิริยามะ
นักเรียนชายปี 2 ในโรงเรียนโจเซโชนัน เขามักเล่นเทนนิสคู่กับ โช โอตะ
โรงเรียนรคคาคุ
โรงเรียนรคคาคุ (อ่านว่า รก-คา-คุ)（市立六角中学校）โรงเรียนจากจังหวัดจิบะ
อาโออิ เคนทาโร่ (กัปตัน)
นักเรียนปี 1 เป็นกัปตันทีมชมรมเทนนิสโรงเรียนรคคาคุ คลั่งไคล้และชื่นชอบแข่งขันกับ เอจิเซ็น เรียวมะ เป็นอย่างมาก
โรงเรียนชิเทนโฮจิ
โรงเรียนชิเทนโฮจิ （四天宝寺中学校）โรงเรียนจาก จังหวัดโอซาก้า
โรงเรียนฮิงะ
โรงเรียนฮิงะ （比嘉中学校）จากจังหวัดโอกินาว่า
ริชาร์ด เบคเกอร์ (Richard Baker)
ริชาร์ด เบเคอร์ เป็นโค้ชที่เข้มงวดต่อกฎมาก เขาว่าเทนนิสเป็นสิ่งที่ยิ่งใหญ่และลูกศิษย์ของเขาคือกุญแจแห่งความสำเร็จ เขามักคาดหวังว่าผู้เล่นของเขาจะชนะหรือแพ้ตามแนวคิดของเขา แต่หลังจากนั้นเขาก็ถูกไล่ออกในที่สุด
คิมิโยชิ ฟุคาว่า
คิมิโยชิ ฟุคาว่าและคู่หู อิสึมิ โทโมยะ ทำให้ โมโมชิโระ ทาเคชิ และ เอจิเซน เรียวมะ พ่ายแพ้ในเกมส์การแข่งขันครั้งแรกที่สนามสตรีทเทนนิส พวกเขาประหลาดใจเมื่อรู้ว่าทั้งสองคนมาจากเซงาคุ ในการแข่งขันเล่นคู่อีกครั้ง แม้ว่าพวกเขาจะยอมรับว่า โมโมชิโระ และ เรียวมะ มีความสามารถมากในการเล่นเดี่ยว แต่ทั้งคู่มั่นใจว่าพวกเขาสามารถคุมเกมได้ อย่างไรก็ตามคู่ของเซงาคุก็สามารถรักษาฟอร์มและเอาชนะไปได้ในที่สุด
โรงเรียนมิโดริยามะ
โรงเรียนมิโดริยามะ (緑山中学校) จากจังหวัดไซตามะ
สโมสรฟุตบอลเอฟเวอร์ตันในฤดูกาล 2017–18
สโมสรฟุตบอลเอฟเวอร์ตันในฤดูกาล 2017–18 เป็นฤดูกาลที่ 64 ของเอฟเวอร์ตันในลีกสูงสุดของฟุตบอลอังกฤษ
เงินที่จ่าย
ฤดูร้อน: ▼ £133,100,000
ฤดูหนาว: ▼ £27,000,000
รวม: ▼ £160,100,000
เงินที่ได้รับ
ฤดูร้อน: ▲ £95,100,000
ฤดูหนาว: ▲ £15,000,000
รวม: ▲ £110,100,000
รายรับ-รายจ่าย
ฤดูร้อน: ▼ £38,000,000
ฤดูหนาว: ▼ £12,000,000
รวม: ▼ £50,000,000
การแข่งขัน
เมื่อวันที่ 14 มิถุนายน ค.ศ. 2017, ตารางแข่งขันของเอฟเวอร์ตันได้ถูกประกาศขึ้น
อีเอฟแอลคัพ
เอฟเวอร์ตันเข้าร่วมการแข่งขันในรอบสามและได้ถูกจับสลากเล่นในบ้านต่อ ซันเดอร์แลนด์.
รอบคัดเลือก
เอฟเวอร์ตันได้เข้าสู่การแข่งขันในรอบคัดเลือกรอบสาม, พวกเขาจะต้องเผชิญหน้าพบกับทีมจาก สโลวาเกีย รูซอมเบรอค. หลังจากเอาชนะไดด้วยสกอร์ 2-0 รวมผลสองนัดพวกเขาก็ได้จับสลากพบกับทีมจาก โครเอเชีย ไฮจ์ดุ๊ก สปลิต ในรอบเพลย์ออฟ.
รอบแบ่งกลุ่ม
เมื่อวันที่ 25 สิงหาคม ค.ศ. 2017, เอฟเวอร์ตันได้ถูกจับสลากอยู่ในกลุ่ม อี ร่วมกับ ลียง, อาตาลันตา และ อพอลลอน ลิมาสซอล.
สถิติผู้เล่น
!colspan="14"|ผู้เล่นที่ปล่อยยืมตัวระหว่างฤดูกาล
!colspan="14"|ผู้เล่นที่ออกจากสโมสรระหว่างฤดูกาล
ผู้ทำประตู
{| class="wikitable" style="text-align:center;" !width:35px;"|Rank !width:35px;"|Pos. !width:35px;"|No. !width:200px;"|ผู้เล่น !width:75px;"|พรีเมียร์ลีก !width:75px;"|ยูโรปาลีก !width:75px;"|เอฟเอคัพ !width:75px;"|ลีกคัพ !width:75px;"|ทั้งหมด !colspan="4"|รวม || 44 || 12 || 1 || 4 || 61
จาร์ จาร์ บิงคส์
จาร์ จาร์ บิงคส์ (Jar Jar Binks) เป็นตัวละครในเรื่องแต่งชุดสตาร์ วอร์ส ปรากฏตัวครั้งแรกในภาพยนตร์สตาร์ วอร์ส เอพพิโซด 1: ภัยซ่อนเร้น และมีบทบาทในภาพยนตร์ไตรภาคต้น''และนิยาย หนังสือการ์ตูน เกมที่เกี่ยวข้องกับสตาร์ วอร์ส อีกหลายชุด
จาร์ จาร์ บิงคส์เป็นชาวกันแกนคนแรกที่ได้เป็นสมาชิกสภากาแลกติก แรกเริ่มได้เป็นผู้แทนร่วมกับวุฒิสมาชิกแพดเม่ อมิดาลา และได้เป็นวุฒิสมาชิกเต็มรูปแบบหลังการเสียชีวิตของแพดเม่ เช่นเดียวกับชาวกันแกนทั่วไปจาร์ จาร์สามารถพูดภาษากลางได้คล่องแคล่วโดยมีสำเนียงท้องถิ่น แม้จะซื่อบริสุทธิ์และซุ่มซ่ามแต่จาร์ จาร์ก็มีบทบาทสำคัญต่อชะตาของสาธารณรัฐกาแลกติกทั้งทางดีและทางไม่ดี นอกจากนี้ยังเคยเป็นนายพลนำการรบด้วย
จาร์ จาร์ยังเคยร่วมเดินทางกับอาจารย์เจไดไควกอน จินน์ในเหตุการณ์การรุกรานนาบู ได้เดินทางไปยังดาวเคราะห์ห่างไกลอย่างทาทูอีนและคอรัสซานท์ซึ่งมีชาวกันแกนน้อยคนที่จะได้เดินทางเช่นนี้ เมื่อเดินทางกลับมายังนาบูก็ได้เข้าร่วมเป็นนายพลในกองทัพใหญ่กันแกนเป็นช่วงเวลาสั้นๆ และได้เป็นผู้บัญชาการร่วมในยุทธการทุ่งหญ้าร่วมกับนายพลคีล ต่อมาได้มีส่วนร่วมในการช่วยให้ชาวกันแกนได้ตั้งถิ่นฐานบนดวงจันทร์โอห์มาดุนใกล้ดาวเคราะห์นาบู ในช่วงที่ปฏิบัติหน้าที่เป็นตัวแทนร่วมนั้นเคยได้ทำหน้าที่เป็นผู้แทนของวุฒิสมาชิกอมิดาลาและได้เสนอให้สภามอบอำนาจฉุกเฉินให้กับสมุหนายกพัลพาทีนเพื่อตอบโต้วิกฤติการณ์การแบ่งแยกดินแดน
เบื้องหลัง
ในภาพยนตร์ภัยซ่อนเร้น จาร์ จาร์ บิงคส์เป็นตัวละครที่สร้างจากคอมพิวเตอร์กราฟิก ให้เสียงโดยอาห์เมด เบสท์ ซึ่งได้ให้เสียงจาร์ จาร์ในเกม Star Wars: Super Bombad Racing และ Star Wars: Galactic Battlegrounds และในภาพยนตร์การ์ตูน สตาร์ วอร์ส : เดอะ โคลน วอร์ส ตอนหนึ่งด้วย
ประชาไท
ประชาไท เป็นหนังสือพิมพ์ออนไลน์ ก่อตั้งเมื่อ พ.ศ. 2547 โดย จอน อึ๊งภากรณ์ นำเสนอข่าวสารทั่วไป โดยเฉพาะที่เกี่ยวกับสังคม การเมือง สิทธิมนุษยชน บทสัมภาษณ์และข้อเขียนของนักวิชาการ นักเคลื่อนไหว องค์กรสิทธิ และองค์กรพัฒนาเอกชน ผู้อำนวยการปัจจุบันคือ จีรนุช เปรมชัยพร บรรณาธิการคือ ชูวัส ฤกษ์ศิริสุข และบรรณาธิการบริหารคือ เทวฤทธิ์ มณีฉาย
ประชาไท (เฉพาะ prachathai.com) เป็นเว็บไซต์ที่มีผู้เข้าชมจากประเทศไทยมากเป็นอันดับที่ 3,889 (19 กันยายน 2557) จากการจัดอันดับโดยอะเล็กซา
ประวัติ
ประชาไทเริ่มเผยแพร่ข้อมูลผ่านทางเว็บไซต์ครั้งแรกเมื่อ 6 กันยายน พ.ศ. 2547
ชื่อประชาไทในภาษาไทยมักถูกสะกดผิดเป็น "ประชาไทย" ส่วนชื่อในภาษาอังกฤษใช้ว่า "Prachatai"
บุคคลแห่งปี
เว็บไซต์ประชาไทตีพิมพ์รายงานพิเศษที่เขียนขึ้นครั้งแรกในปี 2559
เว็บบอร์ดประชาไท
เว็บบอร์ดประชาไท เป็นพื้นที่แยกต่างหากจากหนังสือพิมพ์ประชาไท ที่ www.prachataiwebboard.com เปิดเพื่อให้สาธารณะแลกเปลี่ยนกันเรื่องสังคมและการเมือง
เว็บบอร์ดประชาไทปิดตัวลงเมื่อ 31 กรกฎาคม 2553 โดยจีรนุช เปรมชัยพร ให้เหตุผลในจดหมายถึงผู้อ่านและสมาชิกเว็บบอร์ดว่าเป็นเพราะสถานการณ์การจับกุมผู้โพสต์แสดงความคิดเห็นในพื้นที่ออนไลน์เกิดขึ้นอย่างต่อเนื่องในช่วงดังกล่าว ทั้งที่เป็นข่าวและไม่เป็นข่าวจากข้อกล่าวหา “เป็นภัยต่อความมั่นคงของชาติ” ด้วยพ.ร.บ.ว่าด้วยการกระทำความผิดเกี่ยวกับคอมพิวเตอร์, พ.ร.ก.สถานการณ์ฉุกเฉิน และกฎหมายอาญามาตรา 112
ฮหวิ่ญ อัญ
ฮหวิ่ญ อัญ (Huỳnh Anh) เป็นนักจักรยานชาวเวียดนาม เขาเข้าร่วมการแข่งขันกีฬาโอลิมปิกฤดูร้อน 1964 ในประเภทไทม์ไทรอัลประเภททีม
แหล่งข้อมูลอื่น
1932
แอฟริกาเหนือของอิตาลี
แอฟริกาเหนือของอิตาลี (Africa Settentrionale Italiana) เป็นพื้นที่ซึ่งรวมเอาอาณานิคมและดินแดนในความปกครองของราชอาณาจักรอิตาลีในทวีปแอฟริกาเหนือ ตั้งแต่ ค.ศ. 1912 จนถึงช่วงสงครามโลกครั้งที่สอง ประกอบด้วยดินแดนสองส่วนหลักคือตริโปลิเตเนียและไซเรไนกาตั้งแต่ ค.ศ. 1912 - 1934 หลังจากนั้นจึงรวมกันเป็นอิตาเลียนลิเบีย ผู้นำเผด็จการ มุสโสลินีเรียกดินแดนลิเบียในช่วงนั้นว่า "ชายฝั่งทั้งสี่ของอิตาลี" (Quarta Sponda)
ดินแดนแอฟริกาเหนือของอิตาลีได้สิ้นสภาพลงทั้งหมดจากการยึดครองของฝ่ายสัมพันธมิตรในปฏิบัติการคบเพลิงเมื่อ ค.ศ. 1943 โดยที่ตูนิเซียนั้นเป็นดินแดนสุดท้ายที่อิตาลีได้ครอบครองโดยพฤตินัยตราบจนกระทั่งกองกำลังสหรัฐอเมริกาและสหราชอาณาจักรตีตูนิเซียแตกเมื่อกลางปี ค.ศ. 1943
โรมิโอ × จูเลียต
โรมิโอ × จูเลียต เป็นอนิเมะฉายทางโทรทัศน์ โดยอาศัยเค้าโครงจากบทละครเรื่องโรมีโอและจูเลียต ของวิลเลียม เชกสเปียร์ เริ่มฉายตอนแรกวันที่ 4 เมษายน 2550 และฉายจบวันที่ 26 กันยายน 2550 มีทั้งหมด 24 ตอน
เนื้อเรื่อง
ในยามค่ำคืนวันหนึ่งที่ลมพายุพัดกระหน่ำ ณ นครลอยฟ้าเนโอเวโรนา ผู้นำแห่งตระกูลมองตากิวได้ทำการยึดอำนาจจากคาปูเล็ตเจ้าเมืองเดิมและสังหารล้างตระกูล เหลือเพียงจูเลียตบุตรีวัยเด็กเท่านั้นที่หนีรอดไปได้พร้อมกับข้ารับใช้จำนวนหนึ่ง สิบสี่ปีต่อมา จูเลียตที่ปลอมตัวเป็นชายมาตลอดก็จำเป็นจะต้องทำการเข้ายึดตำแหน่งเจ้าเมืองกลับคืน และมอบอำนาจให้แก่ประชาชนชาวเนโอเวโรนาทุกคน แต่เรื่องที่ไม่คาดคิดคือ จูเลียตพบรักกับโรมิโอบุตรชายของศัตรูอย่างมองตากิว มีเพียงโชคชะตาอันน่าเศร้าเท่านั้นที่รอคอยพวกเขาอยู่
เพลงประกอบ
ดนตรีประกอบทั้งเรื่องถูกประพันธุ์โดยฮิโตชิ ซากิโมโตถูกแสดงโดยวงดุริยางค์ซิมโฟนีแห่งเอมิเนนซ์
หนังสือการ์ตูน
โรมิโอ x จูเลียตฉบับหนังสือการ์ตูนตีพิมพ์ลงในอะสุกะรายเดือนของสำนักพิมพ์คาโดะคะวะ ตั้งแต่วันที่ 24 มีนาคม พ.ศ. 2550
นิยาย
โรมิโอ x จูเลียต ฉบับนิยายใช้ชื่อว่า "โรมิโอ x จูเลียต อะคะคิ อุนเม โนะ เดะไอ" ออกวางจำหน่ายเมื่อวันที่ 1 กันยายน พ.ศ. 2550 โดยคาโดคาวะบีนส์บุงโกะ ในเครือสำนักพิมพ์คาโดคาวะ
รายการวิทยุ
โรมิโอ x จูเลียตในรูปแบบเน็ตเรดิโอ เริ่มต้นตั้งแต่วันที่ 13 เมษายน พ.ศ. 2550 โดยมีชื่อเรียกว่า "โรมิจูลิเรดิโอ" โดยมีนักพากย์ผู้ให้เสียงเป็นจูเลียต คุณฟุมิเอะ มิซุซาวะ และผู้ให้เสียงเป็นคอร์เดเลีย คุณมิยุ มัทซึกิ เป็นผู้ดำเนินรายการ
รหัสไปรษณีย์
รหัสไปรษณีย์ เป็นรหัสที่ทางไปรษณีย์ใช้ในการคัดแยกจดหมายเพื่อความสะดวกรวดเร็ว ซึ่งปลายทางแต่ละพื้นที่จะมีการกำหนดรหัสแตกต่างกัน รหัสที่ใช้จะแตกต่างกันไปในแต่ละประเทศ สหรัฐอเมริกาจะใช้ตัวอักษรย่อของรัฐสองตัวตามด้วยตัวเลขห้าหลัก เช่น CA 90210 ที่เรียกว่า ZIP code ส่วนประเทศไทยใช้ตัวเลข 5 หลัก ชาติแรกที่ใช้รหัสไปรษณีย์คือประเทศเยอรมนี เมื่อคริสต์ทศวรรษ 1960
รหัสไปรษณีย์ของประเทศไทย
รหัสไปรษณีย์ของไทย เริ่มใช้งานในวันที่ 25 กุมภาพันธ์ พ.ศ. 2525 ประกอบไปด้วยตัวเลขห้าหลัก โดย ตัวอย่างเช่น 10100 รหัสไปรษณีย์ของเขตป้อมปราบศัตรูพ่ายและสัมพันธวงศ์ ตัวแรกเป็น 1 หมายถึงภาคกลางตอนล่าง ถัดมา 0 คือกรุงเทพมหานครและสมุทรปราการ ถัดมา 10 แทนเขตป้อมปราบศัตรูพ่ายและสัมพันธวงศ์ ส่วน 0 ตัวสุดท้ายแทนที่ทำการไปรษณีย์พลับพลาไชย ซึ่งมีบุรุษไปรษณีย์นำจดหมายไปส่งถึงบ้านในเขตป้อมปราบศัตรูพ่ายและสัมพันธวงศ์ เรียกไปรษณีย์ดังกล่าวว่าที่ทำการไปรษณีย์รับจ่าย ส่วน 10101 เป็นรหัสไปรษณีย์ของที่ทำการไปรษณีย์ป้อมปราบ ซึ่งอยู่ในท้องที่เดียวกัน ไปรษณีย์ป้อมปราบเป็นที่ทำการไปรษณีย์รับฝาก กล่าวคือเปิดให้บริการรับจดหมายอย่างเดียว ไม่มีการนำจดหมายไปส่งตามบ้าน ดังนั้นในการจ่าหน้าจดหมายถึงผู้รับในเขตทั้งสองตามปกติจะใช้รหัส 10100 แต่จะใช้รหัส 10101 แทนก็ต่อเมื่อต้องการส่งไปยังตู้ไปรษณีย์ หรือเจ้าหน้าที่ที่ทำงานอยู่ที่ที่ทำการไปรษณีย์ป้อมปราบ
รหัสไปรษณีย์ไทย ซึ่งครอบคลุมทั่วประเทศ ใช้แทนระบบ แขวงไปรษณีย์ ซึ่งริเริ่มในช่วง พ.ศ. 2499-2509 ซึ่งใช้เฉพาะภายในกรุงเทพโดยแบ่งพื้นที่ออกเป็น 29 แขวงไปรษณีย์ ได้แก่ แขวงไปรษณีย์กรุงเทพ 1 ไปจนถึง กรุงเทพ 29 ซึ่งสามารถย่นระยะเวลาในการส่งจดหมายภายในกรุงเทพ จาก 3-4 วันเหลือเพียง 1-2 วัน
การบุกขึ้นเหนือของเกียงอุย
การบุกขึ้นเหนือของเกียงอุย สื่อถึงการรบทั้งหมด 11 ครั้งที่เริ่มต้นโดยรัฐจ๊กก๊ก ต่อรัฐคู่แข่งวุยก๊ก ระหว่าง ค.ศ. 240 ถึง 262 การรบครั้งนี้นำโดยเกียงอุย แม่ทัพใหญ่แห่งจ๊กก๊ก
ตะพาบม่านลายพม่า
ตะพาบม่านลายพม่า (Burmese narrow-headed softshell; ) เป็นตะพาบในสกุล Chitra จัดเป็นตะพาบชนิดใหม่ที่เพิ่งอนุกรมวิธานเมื่อปี ค.ศ. 2003
มีลักษณะคล้ายกับตะพาบม่านลายชนิดอื่น ๆ แต่ว่ามีลวดลายที่กระดองเป็นระเบียบกว่า โดยจะเป็นลายบั้ง ๆ และมีสีที่อ่อนกว่า กล่าวคือ จะมีกระดองเป็นสีเขียว อีกทั้งขนาดเมื่อโตเต็มที่ก็มีขนาดเล็กกว่าด้วย
พบกระจายพันธุ์ในประเทศพม่า ที่แม่น้ำชินด์วิน และชายแดนที่ติดกับประเทศไทย
มีการเลี้ยงเป็นสัตว์เลี้ยง โดยสามารถเพาะได้แล้วในสถานที่เลี้ยง และเก็บรวบรวมไข่จากธรรมชาติ
อ้างอิง
บรรณานุกรม
สื่อดิจิทัล
สื่อดิจิทัล (ตรงกันข้ามกับสื่อแอนะล็อก) มักหมายถึงสื่ออิเล็กทรอนิกส์ซึ่งทำงานโดยใช้รหัสดิจิทัล ในปัจจุบัน การเขียนโปรแกรมตั้งอยู่บนพื้นฐานของเลขฐานสอง ในกรณีนี้ ดิจิทัล หมายถึงการแยกแยะระหว่าง "0" กับ "1" ในการแสดงข้อมูล คอมพิวเตอร์เป็นเครื่องจักรที่มักจะแปลข้อมูลดิจิทัลฐานสองแล้วจึงแสดงชั้นของเครื่องประมวลผลชั้นของข้อมูลดิจิทัลที่เหนือกว่า สื่อดิจิทัลเช่นเดียวกับสื่อเสียง วิดีโอ หรือเนื้อหาดิจิทัลอื่น ๆ สามารถถูกสร้างขึ้น อ้างอิงถึงและได้รับการแจกจ่ายผ่านทางเครื่องประมวลผลข้อมูลดิจิทัล สื่อดิจิทัลได้นำมาซึ่งการเปลี่ยนแปลงอย่างใหญ่หลวงเมื่อเทียบกับสื่ออนาล็อก
ดราก้อนบอล GT
ดราก้อนบอลจีที (Dragon Ball GT) เป็นการ์ตูนภาคเสริมที่ทำขึ้นมาเฉพาะฉบับอนิเมะโดยเรื่องราวต่อจาก ดราก้อนบอล Z ในภาคนี้ อ. โทริยาม่า มีส่วนร่วมเพียงแค่ช่วยตั้งชื่อภาค ออกแบบโลโก้ และออกแบบตัวละครเพียงเล็กน้อย เคยนำมาฉายที่ช่อง b the sky
จุดเริ่มต้นของการเดินทางที่ยิ่งใหญ่ - Black Star Dragon Ball saga
เวลาผ่านไปหลายปี โกคูฝึกวิชากับอูบุที่วังของพระเจ้า ซึ่งอูบุเองก็มีฝีมือที่พัฒนาขึ้น เรียกได้ว่าทำเอาโกคูทึ่งในความสามารถเลยทีเดียว ปิลาฟ ศัตรูครั้งอดีตของโกคูมาหาดราก้อนบอลเพื่อที่จะครองโลก เมื่อมาถึงห้องที่เก็บดราก้อนบอลในวังพระเจ้า พวกปิลาฟแปลกใจว่าทำไมดราก้อนบอลที่พวกตนเห็นถึงมีดาวสีดำ ไม่รอช้าพวกปิลาฟจึงเรียกเทพมังกร แต่เทพมังกรเองก็มีสีแดงแตกต่างจากของเดิม โกคูหลังจากฝึกวิชาให้อูบุเสร็จรู้สึกตัวว่าทำไมฟ้ามืด แล้วก็เข้ามาที่ห้องที่พวกปิลาฟอยู่ ปิลาฟตกใจมากที่เห็นโกคู และบอกว่าถ้าโกคูยังเด็กอยู่ตนจะจัดการได้แน่นอน เทพมังกรแดงได้ยินนึกว่าเป็นการขอพร จึงบันดาลให้โกคูกลับกลายเป็นเด็กและพวกปิลาฟก็หนีไป พวกเด็นเด้เห็นก็ตกใจที่โกคูกลับไปเป็นเด็กอีกครั้ง แต่ความทรงจำก็ยังเป็นผู้ใหญ่อยู่ โกคูจึงกลับบ้านไปหาจีจี้ที่ไม่ได้เจอกันมาหลายปี
ที่โลก ปังจัดการโจรปล้นธนาคารในเมือง ซึ่งปังก็โตขึ้นจากภาคที่แล้ว เมื่อโกคูมาถึงปังก็ประหลาดใจว่าเป็นใคร หากแต่เซียนเต่ามาทักโกคู ซึ่งโกคูมีศักดิ์เป็นปู่ของปังทำให้ปังเองรู้สึกแปลกๆที่รู้ว่าคุณปู่ของตนกลายเป็นเด็กและตัวเล็กกว่าปังซะอีก พอมาถึงบ้าน จีจี้เสียใจที่สามีกลายเป็นเด็ก แต่ท่านจอมเทพมาบอกข่าวร้ายว่า ดราก้อนบอลดาวดำนั้นเป็นดราก้อนบอลรุ่นแรกที่พระเจ้าสมัยที่ยังไม่ได้แยกร่างกับราชาปีศาจพิคโกโร่ทำขึ้น เมื่อใช้แล้วดราก้อนบอลทั้ง 7 จะกระจายไปในอวกาศ พวกโกคูจำเป็นที่จะต้องตามไปรวบรวมดราก้อนบอลทั้ง 7 ลูกกลับมาที่โลกภายใน 1 ปีมิฉะนั้นโลกจะพินาศ
ปิยา พงศ์กุลภา
ปิยา พงศ์กุลภา (เกิด 3 ตุลาคม พ.ศ. 2527) ชื่อเล่น กิฟท์ซ่า เป็นนักร้อง นักแสดง นางแบบ และพิธีกรชาวไทย เข้าสู่วงการด้วยการเป็นนางแบบจากนิตยสาร Katch ของค่าย โดโจ ซิตี้ ในปี พ.ศ. 2541–2543 หลังจากนั้นก็เข้ามาเป็นสมาชิกวงเกิร์ลลีเบอร์รี สังกัดอาร์เอส
ดับเบิลยูเอเอสพี-104บี
ดับเบิลยูเอเอสพี-104บี (WASP-104b) เป็นดาวเคราะห์นอกระบบจำพวกดาวพฤหัสบดีร้อนที่โคจรรอบดาวฤกษ์ดับเบิลยูเอเอสพี-104 ดาวเคราะห์ดวงนี้เป็นดาวเคราะห์ที่ดำที่สุดเท่าที่เคยค้นพบ ดาวเคราะห์ดวงนี้ถูกพบใน พ.ศ. 2557 ในการค้นพบครั้งแรกมันถูกคิดว่าผิวของมันสามารถดูดซับแสงได้ 60% แต่จากการศึกษาของมหาวิทยาลัยคีลใน พ.ศ. 2561 แสดงให้เห็นว่าผิวของมันดูดซับแสงได้มากกว่า 97% เนื่องบรรยากาศของมันมีโซเดียมและโพแทสเซียมอยู่อย่างหนาแน่น
ปิยา พงศ์กุลภา
ผลงานพิธีกร
โทรทัศน์
ออนไลน์
อ้างอิง
ค่ายเพลง โดโจ ซิตี้
ดับเบิลยูเอเอสพี-104บี
ความดำ
ดับเบิลยูเอเอสพี-104บีได้รับการยอมรับจากนักวิจัยว่ามันเป็นหนึ่งหนึ่งในดาวเคราะห์นอกระบบที่ดำที่สุดเท่าที่ค้นพบ พ.ศ. 2561 นักวิทยาศาสตร์จากมหาวิทยาลัยคีลได้กล่าวว่าผิวของมันดูดซับแสงได้มากกว่า 97% เพราะมีโซเดียมและโพแทสเซียมจำนวนมากบนชั้นบรรยากาศ หนังสือพิมพ์หกหน้าที่แผยแพร่ในหอสมุดมหาวิทยาลัยคอร์เนลล์อธิบายเกี่ยวกับดาวเคราะห์นอกระบบดวงนี้ว่า "ดำกว่าถ่าน" และเห็นด้วยกับคำที่ว่า "หนึ่งในดาวเคราะห์ที่สะท้อนแสงน้อยที่สุดเท่าที่พบในปัจจุบัน" มีการพิจารณาว่ามีดาวเคราะห์อีกสองดวงที่ดำกว่าดับเบิลยูเอเอสพี-104บี คือทีอาร์อีเอส-2บีและดับเบิลยูเอเอสพี-12บี แสงดาวของมันถูกนำไปเปรียบเทียบกับดับเบิลยูเอเอสพี-12บีเพราะดับเบิลยูเอเอสพี-12บีสามารถดูดซับแสงได้ 94%
ขนาด รัศมีและอุณหภูมิ
ดับเบิลยูเอเอสพี-104บีมีขนาดใกล้เคียงกับดาวพฤหัสบดีโดยมีมวลมากกว่า 1.272 เท่าและมีรัศมีมากกว่า 1.137 เท่า มีความหนาแน่นต่ำเนื่องจากส่วนมากประกอบด้วยก๊าซ
วงโคจรและดาวฤกษ์
ดับเบิลยูเอเอสพี-104บีเป็นดาวเคราะห์นอกระบบที่รู้จักเพียงดวงเดียวที่หมุนรอบดาวฤกษ์ดับเบิลยูเอเอสพี-104 ซึ่งเป็นดาวฤกษ์ที่มีอายุ 3 พันล้านปีและเป็นดาวฤกษ์ประเภทG8 ดับเบิลยูเอเอสพี-104บีใช้เวลา 2 วันในการโคจรรอบดาวฤกษ์ที่อยู่ห่างจากมัน 2.6 ล้านไมล์ มีรัศมีวงโคจรที่ 0.02918 AU มันอยู่ในกลุ่มดาวสิงโตและห่างจากดวงอาทิตย์ประมาณ 466 ปีแสง
ดราก้อนบอล GT
จุดเริ่มต้นของการเดินทางที่ยิ่งใหญ่ - Black Star Dragon Ball saga
เมื่อพวกโกคูได้ยินเรื่องที่ท่านจอมเทพบอกก็พากันช็อคไปตามๆกัน และเตรียมตัวที่จะเริ่มการผจญภัยครั้งใหม่กับการหาดราก้อนบอลในอวกาศ โกฮังอาสาที่จะไป ปังก็จะไปด้วยแต่ผู้ใหญ่ก็ห้าม เมื่อมาถึงบ้านบูลม่าก็เตรียมพร้อมในส่วนของยานอวกาศเพื่อออกเดินทาง เบจิต้าจับได้ว่าทรังคซ์ชอบโดดงานในบริษัทแคปซูลฯ จึงลงโทษโดยการที่จะต้องไปอวกาศ และโกเท็นก็ต้องไปในคำสั่งของจีจี้โดยให้เบจิต้าจัดการ ในวันเดินทางโกคู ทรังคซ์ได้ขึ้นไปเตรียมตัวในยานอวกาศรอก็แต่โกเท็น แต่ปังไม่รู้มาจากไหน กดสวิตช์ให้ยานเดินเครื่องออกจากโลกไปโดยที่โกเท็นยังไม่ทันขึ้นยาน การเดินทางของคน 3 คน 3 วัยได้เริ่มขึ้นแล้ว
พวกโกคูออกเดินทางในอวกาศ แต่ยานเกิดขัดข้องเพราะชิ้นส่วนบางอย่างหายไป จึงจำเป็นที่ต้องลงจอดที่ดาวดวงหนึ่ง ดาวดวงนั้นเป็นดาวที่มีเงินเป็นใหญ่ ทุกอย่างเป็นเงินเป็นทอง พวกโกคูต้องอยู่อย่างหลบๆซ่อนๆ ก็ได้พบความจริงที่ว่าดาวดวงนี้ถูกดอนเกียยึดครอง และมีเรจิคคอยหนุนหลัง ยานพวกโกคูถูกพวกดอนเกียยึดไป โกคูจะลองใช้ท่าเคลื่อนย้ายข้ามมิติแต่ใช้ไม่ได้ เพราะกลายเป็นเด็ก พวกโกคูจึงบุกไปยังปราสาทของดอนเกีย และได้ประมือกับเรจิคนิดหน่อย วันต่อมาพวกโกคูถูกประกาศจับเป็นอาชญากรของดาวดวงนี้ แต่ชาวบ้านก็รู้ว่าพวกโกคูเป็นคนดี ต่อมาพวกโกคูใช้อุบายให้พวกดอนเกียจับและไปถล่มที่ปราสาทดอนเกีย โกคูแปลงร่างเป็นซูเปอร์ไซย่าสุ้กับเรจิคและได้รับชัยชนะ ดอนเกียจึงยอมแพ้และเลิกพันธนาการดาวดวงนี้ ยอมมอบทรัพย์สินและสัญญาต่างๆให้ดาวดวงนี้ พวกโกคูจึงออกเดินทางตามหาดราก้อนบอลต่อ
พวกโกคูยังคงเดินทางตามหาดราก้อนบอลต่อไปในอวกาศ จนมาถึงกลุ่มดาวเคราะห์น้อย และเกิดการต่อสู้กับสัดว์ประหลาดยักษ์ในนั้น และก็มีกลุ่ม 3 พี่น้องพาระพาระปรากฏตัวออกมา และย้ายเวทีการต่อสู้ไปยังดาวดวงหนึ่ง ที่มีเทวรูปขนาดยักษ์ และมีพิธีบูชายัญที่มีดอลตั้กกี้กับมุตจี้มุตจี้ แถมยังขโมยดราก้อนบอลของพวกโกคูไปอีก ซึ่งทั้ง 2 นี้ต่างเป็นสมุนของ ดร.มิว นักวิทยาศาสตร์ผู้ชั่วร้าย โดยที่จะทำให้คนกลายเป็นตุ๊กตา และเอาจิตกลายเป็นพลังงานของหุ่นยนต์รู้ดนั่นเอง ภายหลังทั้งโกคูกับทรังคซ์แปลงร่างเป็นซูเปอร์ไซย่า และปังก็ช่วยกันจัดการลงได้ โดยที่ดร.มิวก็มีเป้าหมายมาที่พวกโกคู
โกคูกับทรังคซ์ตัดสินใจว่าจะกลับไปโลกก่อน และพาโกเท็นมาช่วยอีกแรง แต่ปังไม่ยอมจึงเกิดปัญหาเล็กน้อยที่ดาวแห่งทะเลทราย แต่ภายหลังก็สามารถพบดราก้อนบอลได้อีกด้วย ต่อมาไปที่ดาวบ้านเกิดของกิล ซึ่งตอนแรกกิลทำท่าที่จะหักหลังโดยความจริงก็คือกิลเองก็เป็นสมุนของดร.มิวเช่นกัน และก็มีศัตรูอีกคนคือนายพลริวโดะ ซึ่งมีพลังมหาศาลเช่นกัน โกคูสู้กับริวโดะ โดยที่ริวโดะมีไม้ตายที่จะแช่แข็งให้เป็นคาร์บอนได้ ริวโดะกลายร่างเป็นเมทัลริวโดะ ร่างกายเป็นโลหะทำให้แข็งแกร่งยิ่งขึ้น แต่โกคูก็สามารถเอาชนะไปได้ ส่วนกิลเองก็มีความผูกพันกับปัง จนกระทั่งหักหลังดร.มิว ภายหลังดร.มิวจวนตัวจึงเข้าไปในห้องทดลองลับของตน และตายอยู่ข้างๆร่างของเด็กในหลอดแก้ว ซึ่งก็คือ เบบี้
ความแค้นของเบบี้ที่มีต่อชาวไซย่า - Baby Saga
พวกโกคูกลับมาที่โลกหลังจากที่รวบรวมบอลได้ครบ 7 ลูกแล้วก็ฝากไว้กับเด็นเด้ แต่พวกโกคูไม่รู้ว่าเด็นเด้กลายเป็นพวกเบบี้ไปแล้ว โกคูกลับไปที่บ้านก็เห็นสิ่งผิดปกติกับครอบครัวของตน พวกโกฮังจ้องที่จะทำร้ายโกคู โกคูงงมาก หากแต่มร.ซาตาน และบูมาบอกว่าทุกๆคนในโลกตอนนี้ต่างกลายเป็นพวกเบบี้แล้ว เบบี้ในร่างเบจิต้ามาสู้กับโกคู เบบี้มีพลังมหาศาลมากแม้แต่โกคูแปลงร่างเป็นซูเปอร์ไซย่า 3 ก็ยังเอาชนะไม่ได้ ถูกเล่นงานจนสะบักสะบอม เบบี้รับพลังจากทรังคซ์ โกฮัง โกเท็นและบราจนเปลี่ยนร่าง เบบี้ใช้รีเวนจ์เดธบอล(บอลเก็งกิแห่งความชั่วร้าย)เข้าเล่นงานโกคู แต่คิบิโตะชินมาช่วยโกคูไว้ จากนั้นเบบี้จึงมีความคิดที่จะย้ายชาวโลกทุกคนย้ายไปยังดาวซึฟูลที่ตนใช้ดราก้อนบอลที่พวกโกคูหามาอย่างลำบากขอพรให้ดาวนั้นกลับคืนมาให้อยู่ใกล้ๆโลก ซึ่งชาวโลกทุกคนก็ไปยังดาวซึฟูล
ผู้เฒ่าไคโอชินสังเกตว่าโกคูมีหางงอกออกมาหน่อย จึงมีความคิดว่าจะเอาหางของโกคูที่ถูกตัดไปเมื่อก่อนออกมาอีกครั้ง ซึ่งหางนั้นเป็นแหล่งกำเนิดพลังของชาวไซย่า พวกไคโอชินจึงพยายามที่จะดึงหางของโกคูออกมา ซึ่งก็สามารถดึงหางของโกคูออกมาได้สำเร็จ
ที่ดาวซึฟูล อูบุสู้กับเบจิต้าเบบี้ที่เปลี่ยนร่างจนมีพลังเพิ่มขึ้น อูบุไม่สามารถสู้กับเบบี้ได้ แต่ว่าบูก็มาบอกว่าอูบุก็คือตนในชาติก่อนและจะรวมร่างกันเพื่อกำจัดศัตรู บูและอูบุจึงรวมร่างกันและเข้าสู้กับเบบี้ แต่ว่าก็ยังไม่สามารถที่จะชนะเบบี้ได้ ต่อมาโกคูกลับมาสู้กับเบบี้ โกคูแปลงร่างเป็นซูเปอร์ไซย่า 3 แต่ผลก็ออกมาเหมือนเดิมที่เบบี้ก็ยังเล่นงานโกคูได้ตลอด โกคูเริ่มหมดหวังที่จะสู้กับเบบี้แล้วหันไปมองโลก แต่ก็เกิดสิ่งมหัศจรรย์โกคูแปลงร่างเป็นลิงยักษ์สีทอง ออกอาละวาดไปทั่ว ปังเห็นท่าไม่ดีจึงไปบอกกับโกคูและอ้อนวอนให้โกคูคืนสติกลับมา โกคูจำปังได้ลิงยักษ์โกคูจึงเริ่มแปลงร่างอีกครั้ง โดยที่แปลงร่างเป็นซูเปอร์ไซย่าขั้นที่ 4 ซึ่งเป็นซุเปอร์ไซย่าขั้นสูงที่สุดและมีพลังมากที่สุด
โกคูในร่างซูเปอร์ไซย่า 4 บอกปังและซาตานว่าตนจะจัดการทุกอย่างเองและบุกไปยังปราสาทของเบบี้ เบบี้ไม่สามารถต่อกรกับความแข็งแกร่งของโกคูได้ โจมตีก็ไม่มีผล โกคูเล่นงานเบบี้จนสะบักสะบอม บูลม่าที่โดนเบบี้ครอบงำเห็นว่าท่าไม่ดีจึงใช้เครื่องส่งคลื่นบลูส์ยิงใส่เบบี้ เบบี้แปลงร่างกลายเป็นลิงยักษ์สีทองซึ่งมีพลังสูสีกับโกคูเลยทีเดียว ภายหลังคิบิโตะชินก็ได้น้ำวิเศษที่จะช่วยให้ฟื้นคืนสติจากการที่ถูกเบบี้ครอบงำ พวกโกเท็นฟื้นคืนสติจึงมอบพลังไซย่าแก่โกคูจึงสามารถเอาชนะเบบี้ได้ และยังปลดปล่อยเบจิต้าได้อีกด้วย เบบี้คิดจะหนีจากดาวซึฟูลแต่โกคูใช้พลังคลื่นเต่า 10 เท่ายิงใส่เบบี้จนเข้าไปในดวงอาทิตย์ เบบี้ตาย ชาวโลกทุกคนฟื้นคืนสติและกลับสู่โลก ทุกอย่างเหมือนจะสงบสุขหากแต่ว่าถึงเวลาเส้นตายแล้วที่โลกจะระเบิด เพราะไม่มีดราก้อนบอลดาวดำมาอยู่ที่โลก สาเหตุมาจากเบบี้ใช้ไปแล้วก่อนหน้านี้ พวกโกคูมีแผนที่จะให้ชาวโลกทุกคนลี้ภัยไปที่ดาวซึฟูลเป็นการชั่วคราว ซึ่งโกคูก็ใช้พลังไปจนหมดในการที่ขนย้ายผู้คน แต่พิคโกโร่ก็มาช่วยโกคูแต่ตนเองก็ไม่ได้ลี้ภัยไปด้วย พิคโกโร่ยอมที่จะตายไปพร้อมกับโลกเพื่อเป็นการทำลายดราก้อนบอลดาวดำที่ตนในสมัยที่ยังไม่แยกร่างเป็นพระเจ้าได้สร้างไว้ โลกระเบิดแหลกสลายไป โกฮังเสียใจมากที่คนที่ตนเคารพมากพอๆกับพ่อของตนตายไปพร้อมกับโลก...
พวกโกคูใช้ดราก้อนบอลของดาวนาเม็กทำให้โลกกลับคืนมาเหมือนเดิม และย้ายชาวโลกจากดาวซึฟุลกลับไปที่โลกเหมือนเดิม โลกจึงสงบสุบได้เรื่อยมา
มนุษย์ดัดแปลงซูเปอร์ 17 - Super 17 saga
ในขณะนั้นหมายเลข 17 ชักชวนให้หมายเลข 18 แต่เธอปฏิเสธ 17 จึงสังหารคุริลินทำให้ 18 โกรธมากและเข้าโจมตีหมายเลข 17 แต่ก็ทำอะไรไม่ได้ ต่อมาหมายเลข 17 ทั้งตัวเก่าและใหม่รวมร่างจนกลายเป็นซูเปอร์ 17 โกคูแปลงร่างเป็นซูเปอร์ไซย่า 4 เข้าสู้แต่ก็ทำอะไรไม่ได้เพราะซูเปอร์17จะดูดกลืนพลังที่อีกฝ่ายปล่อยเข้ามาและไปเพิ่มพลังของตน หมายเลข 18 จึงปล่อยพลังเพื่อที่จะแก้แค้นให้คุริลินและก็เปิดช่องว่างให้กับโกคู โกคูจึงใช้ท่าหมัดมังกรทะลุร่างซูเปอร์ 17 จนร่างระเบิด พวกโกคูจะใช้ดราก้อนบอลเพื่อที่จะทำให้บ้านเมืองและผู้คนที่ล้มดายกลับคืนสภาพเดิม แต่ทว่าดราก้อนบอลก็เกิดร้าวและมังกรชั่วร้ายก็ปรากฏตัวออกมาต่อหน้าพวกโกคู และก็กระจัดกระจายออกไปทั่วสารทิศ ซึ่งเรื่องที่เกิดขึ้นกับดราก้อนบอลนี้เป็นเรื่องที่เลวร้ายที่สุดเลยทีเดียว
มังกรชั่วร้าย - Shadow Dragon saga
ผู้เฒ่าไคโอชินบอกว่าสาเหตคือการใช้ดราก้อนบอลที่ถี่เกินไปในช่วง 30 กว่าปีนี้และพลังขั้วลบมีมากขึ้น โกคูจึงอาสาไปปราบมังกรทีละตัวๆ โกคูสามารถปราบมังกรชั่วร้ายได้หมด จนเหลือมังกรดาวเดียว ที่มีฝีมือร้ายกาจที่สุด (มังกรชั่วร้ายแต่ละตัวจะมีดราก้อนบอล 1 ดาวจนถึง 7 ดาว ซึ่งแต่ละตัวจะเกิดจากพรที่ขอไป) ในภายหลังมังกรดาวเดียวได้เอาดราก้อนบอลที่พวกโกคูเก็บมาได้กินเข้าไปหมดจึงกลายร่างเป็นซูเปอร์มังกรดาวเดียว แม้แต่ซูเปอร์ไซย่า4โกคูก็ทำอะไรไม่ได้ เบจิต้ามาช่วย บูลม่าใช้เครื่องยิงคลื่นบลูส์ใส่เบจิต้า ทำให้เบจิต้ากลายเป็นลิงยักษ์และกลายเป็นซูเปอร์ไซย่า 4 เหมือนกับโกคู และเบจิต้ามีไอเดียที่จะฟิวชั่นกันซึ่งทั้ง 2 ก็ฟิวชั่นจนกลายเป็น โกจิต้าในร่างซูเปอร์ไซย่าขั้นที่ 4 ซึ่งก็เกือบที่จะเอาชนะซูเปอร์มังกรดาวเดียวได้อยู่แล้ว แต่ว่าเวลาที่รวมร่างกันได้มันสั้นนักก็เลยไม่มีเวลาพอที่จะปราบ โกคูเองก็หมดพลัง และเครื่องยิงคลื่นบลูส์ก็พังไปเบจิต้าก็กลับสู่ร่างเดิม ความหวังยิ่งน้อยลงไปเรื่อยๆ โกคูจึงตัดสินใจใช้บอลเก็งกิที่มีพลังของทั่วทั้งจักรวาลจัดการกับมังกรดาวเดียว ซึ่งก็สามารถปราบมังกรดาวเดียวได้อย่างราบคาบ
ในญี่ปุ่น
เพลงเปิด เพลงปิด
ในไทย
ทาง โมเดิร์นไนน์การ์ตูน ได้นำเพลงประกอบบางเพลงของการ์ตูนเรื่องมาใช้ และแต่งคำร้องใหม่เองเป็นภาษาไทย 2 เพลง รวมในอัลบั้ม "เพลงฮิตการ์ตูน 9 ชุด ปาร์ตี้การ์ตูนดัง" วางจำหน่ายเมื่อเดือนกันยายน พ.ศ. 2544 ในรูปแบบเทปคาสเซ็ท และ CD Audio
และต่อมาในปี พ.ศ. 2548 ทั้ง 2 เพลงนี้ ได้เปิดให้ Download ในเว็บไซต์ของรายการ ITV Cartoon Club ซึ่งมีความแตกต่างกันเล็กน้อยในเวอร์ชันแรก ในเรื่องของนักร้องที่เพิ่มขึ้นมา
พลอากาศจัตวา
พลอากาศจัตวา (คำย่อ: พล.อ.จ.  ในทอ.ไทย; Air Cdre ในกองกำลัง RAF, IAF และ PAF; AIRCDRE ในกองกำลัง RNZAF และ RAAF) เป็นยศหนึ่งดาว (one-star rank) และเป็นชั้นยศนายพลที่อยู่ในระดับต่ำที่สุดในกองทัพอากาศของประเทศนั้นๆ ยศนี้ยังถูกใช้ในกองทัพอากาศหลายประเทศที่มีอิทธิพลตามประวัติศาสตร์อังกฤษ เช่น ประเทศซิมบับเว และบางประเทศอาจะแปลมาจากภาษาอังกฤษ ทำให้โครงสร้างชั้นยศอาจมีการสับสน ตำแหน่งนี้เมื่อเทียบกับกองทัพบกและกองทัพเรือจะเป็นพลจัตวา และพลเรือจัตวาตามลำดับ
การสร้างอาดัม (มีเกลันเจโล)
พระเจ้าสร้างอาดัม (The Creation of Adam) เป็นจิตรกรรมฝาผนังโดยมีเกลันเจโลซึ่งถูกวาดไว้บนเพดานโบสถ์น้อยซิสทีนในนครรัฐวาติกัน ถูกวาดระหว่างค.ศ. 1508–1512 อิงเนื้อหาตามพระคัมภีร์ไบเบิลฉบับหนังสือปฐมกาล เป็นตอนที่พระเจ้าพ่นลมหายใจแห่งชีวิตให้แก่อาดัม มนุษย์คนแรก ภาพที่หัตถ์ของพระเจ้าใกล้จะแตะกับมือของอาดัมได้กลายเป็นสัญลักษณ์ของมนุษยชาติ และกลายเป็นภาพถูกลอกแบบตลอดจนถูกนำไปล้อเลียนนับครั้งไม่ถ้วน ภาพ พระเจ้าสร้างอาดัม ของมีเกลันเจโลและภาพ อาหารค่ำมื้อสุดท้าย ของเลโอนาร์โด ดา วินชี ถือเป็นสองงานจิตรกรรมทางศาสนาที่ถูกลอกแบบมากที่สุดตลอดกาล
ในค.ศ. 1505 มีเกลันเจโลได้รับเลือกจากพระสันตะปาปาองค์ใหม่ สมเด็จพระสันตะปาปาจูลิอุสที่ 2 ให้สร้างสุสานของพระองค์รวมทั้งรูปสลัก 40 รูป โดยมีกำหนดให้แล้วเสร็จภายในห้าปีซึ่งถือเป็นงานที่หนักสำหรับเขา เดิมทีเขาถูกสั่งให้วาดอัครทูตทั้งสิบสองประดับไว้เพดานโบสถ์น้อยซิสทีน แต่เขาได้ทูลอิสระในการทำงานต่อพระสันตะปาปาและยังทูลขออนุญาตในการวาดภาพอย่างอื่นซึ่งมีความซับซ้อนมากกว่าโดยมีหัวข้อสื่อถึงการกำเนิด, การตกในบาป, พระสัญญาไถ่บาปต่อเหล่าผู้เผยพระวจนะ และลำดับพงศ์ของพระเยซู
มีเกลันเจโลได้วาดภาพกว่า 300 ภาพ บนเพดานโบสถ์น้อยซิสทีนซึ่งกินพื้นที่กว่าห้าร้อยตารางเมตร บริเวณตรงกลางของเพดานเป็นภาพของพระธรรมปฐมกาลทั้งเก้าบท ซึ่งแบ่งออกเป็นสามกลุ่ม คือ พระเจ้าสร้างโลก, พระเจ้าสร้างมวลมนุษย์ และมวลมนุษย์ถูกขับไล่จากสวรรค์
แดลลัส คาวบอยส์
แดลลัส คาวบอยส์ (Dallas Cowboys) เป็นหนึ่งในทีมอเมริกันฟุตบอล เล่นในลีก NFL และยังเป็นในทีมที่ประสบความสำเร็จมากที่สุดทีมหนึ่งอีกด้วย โดยคาวบอยส์ใช้สนาม คาวบอยสเตเดียม เป็น สนามเหย้า คาวบอยส์นั้นเคยได้แชมป์ ซุปเปอร์โบวล์ มาแล้ว 5 สมัย และ คาวบอย ยังเป็นทีม อเมริกันฟุตบอล ที่มี มูลค่ามากที่สุดเป็นอันดับ 2 ในลีก (15 กรกฎาคม ค.ศ. 2013) โดยการจัดอันดับของ ฟอบส์ นิตยสารจัดอันดับชื่อดังอีกด้วย
เจิว เฟื้อก หวิญ
เจิว เฟื้อก หวิญ (Châu Phước Vĩnh) เป็นนักจักรยานชาวเวียดนาม เขาเข้าแข่งขันในรายการจักรยานทางไกลบุคคลชาย และประเภททีม ในกีฬาโอลิมปิกฤดูร้อน 1952
แหล่งข้อมูลอื่น
1927
นิวะ ไดสุเกะ
นิวะ ไดสุเกะ เป็นตัวละครหลักจากการ์ตูนเรื่อง  ดี.เอ็น.แองเจิ้ล(D.N.Angel) ของ ยูคิรุ สุงิซากิ พากย์เสียงภาษาญี่ปุ่นโดย มิยู อิริโนะ และเสียงวัยเด็กโดย โทโมโกะ  คาเนดะ เสียงภาษาอังกฤษโดย เควิน คอร์น เสียงภาษาไทยโดยภัทราวุฒิ สมุทรนาวี และในชุดของดราม่าซีดีโดย  โซอิจิโร่ โฮชิ
ประวัติ
นิวะ ไดสุเกะ หรือ ไดจัง ตามที่มารดาของเขาเรียก เป็นเด็กหนุ่มวัย 14 ปีของตระกูลจอมโจรที่สืบต่อมานาน นิวะ ลูกชายเพียงคนเดียวของ บิดา นิวะ โคสุเกะ และ มารดา นิวะ เอมิโกะ เขาได้รับสิ่งที่ตระกูลของเขาสืบทอดต่อมาหลังวันเกิดอายุครบ 14 ปีของเขาคือ ดีเอ็นเอที่จะเปลี่ยนร่างเป็น จอมโจรในตำนาน ดาร์ก ทันทีที่เขามีความรู้สึกรัก หรือ ใกล้ชิดสนิทสนม
ความสามารถของเขาคือ การไขล๊อกกุญแจทุกชนิด และ ความสามารถที่จอมโจรควรมีซึ่งได้รับการฝึกมาตั้งแต่เด็ก ปัจจุบันเขาอาศัยอยู่กับมารดาของเขา นิวะ เอมิโกะ และ คุณตาของเขา นิวะ ไดกิ
ในตอนแรกนั้นเขามีความรักครั้งแรกกับ ฮาราดะ ริสะ เพื่อนร่วมชั้นห้องเดียวกัน แต่ถูกเธอปฏิเสธเข้าภายหลัง เพราะเธอคิดว่า เขาเป็นเพียงเพื่อนที่ดีมากๆคนหนึ่ง และ ต่อมาเธอนั้นตกลงหลุมรัก ดาร์ก ที่อยู่ในตัวของไดสุเกะแทน ภายหลังจากที่อกหักจากริสะมาหลายครั้ง
เพื่อนๆหรือคนใกล้ตัว
หนึ่งในเพื่อนสนิทของเขาคือ ซาเอฮาร่า ทาเคชิ ที่สนิทกันมาถึง 10 ปี ลูกชายของสารวัตตำรวจ ซาเอฮาร่า ที่มีหน้าที่รับผิดชอบคดีของดาร์ก (หนึ่งในคนที่อยู่ใต้บัญชาของฮิวาตาริ ซาโตชิ) และคนที่ตรงกันข้ามกับไดสุเกะอย่างสิ้นเชิงในความคิดของเพื่อนๆ ฮิวาตาริ ซาโตชิ โดยที่ทั้งสองมาผูกพันกันได้ คงเป็นเพราะคดีของดาร์ก ที่ฮิวาตารินั้นรู้ตัวจริงของดาร์กว่า เป็นส่วนหนึ่งของไดสุเกะ
ทางด้านครอบครัวนั้นเขาก็อาศัยอยู่ด้วยกันอยู่แล้ว ยกเว้นบิดาของเขาที่ออกเดินทางและกลับมาภายหลัง เขาพยายามทำตัวเป็นผู้ปกป้องของไดสุเกะ และใช้ความรู้เรื่องเวทมนตร์ที่เขารู้มาในการช่วยเหลือไดสุเกะอย่างเต็มที่
ข้อมูลส่วนตัว
List of D.N.Angel characters
นักฟุตบอลยอดเยี่ยมของโลกแห่งปี
นักฟุตบอลยอดเยี่ยมของโลกแห่งปี (FIFA World Player of the Year) เป็นรางวัลฟุตบอลประจำปี ที่มอบใหักับนักฟุตบอลชายและหญิง ที่ถือว่าเป็นนักฟุตบอลที่ดีที่สุดในโลก จากการลงคะแนนเสียงของผู้ฝึกและกัปตันทีมของชาติต่าง ๆ ในระบบการลงคะแนนนั้น ผู้ฝึกสอนมี 3 โหวต ที่มี 5 คะแนน และ 1 คะแนน ผู้ชนะเป็นผู้ที่มีจำนวนคะแนนมากที่สุด
รางวัลนี้มีการมอบมาตั้งแต่ปี ค.ศ. 1991 สำหรับนักฟุตบอลชาย และเริ่มมีการมอบให้นักฟุตบอลหญิงในปี ค.ศ. 2001 ในการมอบรางวัลนี้ นักฟุตบอลบราซิลในยุโรปได้รับรางวัลมากที่สุดในส่วนนักฟุตบอลชาย โดยได้ 8 ครั้งจากการมอบ 18 ครั้ง ส่วนฝรั่งเศสเป็นอันดับ 2 ซึ่งได้ 3 ครั้ง
ในปี ค.ศ. 2010 รางวัลนี้ได้ถูกรางวัลบาลงดอร์เข้ามาเซ็นสัญญา กลายเป็นรางวัลนักฟุตบอลยอดเยี่ยมแห่งปีหรือฟีฟ่าบาลงดอร์
หลังจากที่บาลงดอร์หมดสัญญากับฟีฟ่าในปี ค.ศ. 2016 ฟีฟ่าได้มีการเปลี่ยนแปลงการมอบรางวัลนักฟุตบอลยอดเยี่ยมของโลกแห่งปี กลายเป็น บุคลากรฟุตบอลยอดเยี่ยมของโลกแห่งปี (The Best FIFA Football Awards) และแบ่งออกเป็น 8 รางวัล คือ นักฟุตบอลชาย-หญิงยอดเยี่ยม โค้ชชาย-หญิงยอดเยี่ยม ประตูยอดเยี่ยม แฟร์เพลย์ รางวัลขวัญใจมหาชน และทีมยอดเยี่ยม และปรับเปลี่ยนการโหวต โดยการเปิดโอกาสให้แฟนบอลร่วมโหวตได้
ว่านนางคุ้ม
ว่านนางคุ้ม หรือ ว่านผู้เฒ่าเฝ้าบ้าน หรือ ว่านนกคุ้ม (ชื่อวิทยาศาสตร์: Proiphys amboinensis; อังกฤษ: Cardwell lily, Northern christmas lily) เป็นพืชในกลุ่มว่านมีหัวใต้ดินลักษณะคล้ายหอมหัวใหญ่ เปลือกสีเหลือง เนื้อในขาวขุ่นหรือเหลืองอมขาว ใบกลมใหญ่หนาสีเขียว ปลายใบเป็นคลื่นเล็กน้อย มีลายสีขาวเทาสลับสีเขียวเป็นระยะตลอดทั้งใบ ก้านใบยาวสีเขียวแก่ ดอกออกเป็นช่อจากกลางกอ ก้านดอกเป็นแท่งสูงตรง ดอกช่อ สีม่วงปนขาว ดอกประกอบด้วยกลีบ 6 กลีบ เกสรสีเหลือง มีกลิ่นหอม ขยายพันธุ์โดยการแยกหัว
การใช้ประโยชน์
ว่านนางคุ้ม เชื่อว่ามีความมงคลทางด้านคุ้มครองป้องกันอันตรายต่างๆ เช่น อันตรายจากไฟไหม้ ใช้เป็นไม้ประดับ
แอแมร์ซง ปัลมีเอรี
แอแมร์ซง ปัลมีเอรี ดูส ซังตูส (เกิดวันที่ 3 สิงหาคม ค.ศ. 1994) เป็นนักฟุตบอลชาวบราซิลเชื้อสายอิตาลีที่เล่นให้กับเชลซีและทีมชาติอิตาลี เขาเล่นในตำแหน่งแบ็กซ้ายเป็นหลัก นอกจากนี้ยังเล่นในตำแหน่งปีกซ้ายและกองกลางตัวซ้ายในบางโอกาส แอแมร์ซงเริ่มเล่นให้กับทีมชาติบราซิลรุ่นอายุไม่เกิน 17 ปี แต่ต่อมาใน ค.ศ. 2017 เขาได้โอนสัญชาติเป็นอิตาลี จึงได้เล่นให้กับทีมชาติอิตาลีชุดใหญ่นับตั้งแต่นั้นเป็นต้นมา
สโมสร
ในวันที่ 30 มกราคม ค.ศ. 2018 แอแมร์ซงย้ายไปร่วมทีมเชลซี โดยเซ็นสัญญา 4 ปีครึ่ง ค่าตัวที่ได้รับรายงานจากโรมา อยู่ที่ 20 ล้านยูโร เพิ่มโบนัส 9 ล้านยูโร เขาลงเล่นนัดแรกให้กับสโมสรในเอฟเอคัพ รอบที่ห้า นัดที่เชลซีเปิดบ้านถล่ม ฮัลล์ซิตี 4–0 โดยในนัดนั้น เขาจ่ายบอลให้ ออลีวีเย ฌีรู ทำประตูได้ด้วย แอแมร์ซงลงเล่นเกมพรีเมียร์ลีกครั้งแรกเมื่อวันที่ 4 มีนาคม ค.ศ. 2018 ในนัดที่เชลซีบุกไปแพ้แมนเชสเตอร์ซิตี 1–0
ในวันที่ 26 กันยายน ค.ศ. 2018 แอแมร์ซงทำประตูแรกในนามสโมสร ในอีเอฟแอลคัพ รอบที่สาม นัดที่เชลซีบุกไปเอาชนะลิเวอร์พูล 2–1
ทีมชาติ
ในวันที่ 19 พฤษภาคม ค.ศ. 2018 หัวหน้าผู้ฝึกสอนทีมชาติอิตาลีคนใหม่ โรแบร์โต มันชีนี ได้เรียกตัว แอแมร์ซง ติดทีมชาติในเกมกระชับมิตรเดือนพฤษภาคมและมิถุนายน โดยจะพบกับซาอุดีอาระเบีย ฝรั่งเศส และเนเธอร์แลนด์ แต่เขาได้ถอนตัวเนื่องจากอาการบาดเจ็บ เขาถูกเรียกตัวอีกครั้งในเดือนกันยายน ค.ศ. 2018 ในการแข่งขันยูฟ่าเนชันส์ลีก นัดที่อิตาลีจะพบกับโปแลนด์และโปรตุเกส ต่อมาในวันที่ 10 กันยายน แอแมร์ซงลงเล่นทีมชาติชุดใหญ่เป็นครั้งแรก ในเนชันส์ลีก นัดที่อิตาลีบุกไปแพ้โปรตุเกส 1–0
เกียรติประวัติ
เชลซี
บราซิล อายุไม่เกิน 17 ปี
อุลตร้าแมนพาวเวิร์ด
อุลตร้าแมนพาวเวิร์ด หรือ อุลตร้าแมน ดิ อัลติเมทฮีโร่ (Ultraman The Ultimate Hero) เป็นละครโทรทัศน์ชุดโทคุซัทสึของซีรีส์อุลตร้าแมน ผลิตโดยสึบุรายะ โปรดักชั่น และ เมเจอร์ฮาวอร์คเอนเตอร์เทนเมนท์ จากประเทศสหรัฐอเมริกา ถูกสร้างในปี ค.ศ. 1993 มีจำนวนตอนทั้งหมดถึง 13 ตอน
เนื้อเรื่อง
มนุษย์ดาวบัลตั้นได้เปิดฉากรุกรานโลก พร้อมกับเหล่าสัตว์ประหลาดก็เริ่มปรากฏตัว หน่วย W.I.N.R. จึงต้องเตรียมรับมือกับวิกฤตที่กำลังจะมาถึง ขณะเดียวกันพาวเวิร์ดที่กลายเป็น “ลูกไฟสีแดง” ไล่ตามมนุษย์ดาวบัลตั้นมาจนถึงโลก ได้พบกับ จนท.เคนอิจิ ไค แห่งหน่วย W.I.N.R. ซึ่งออกเดินทางมาสำรวจวัตถุทรงกลม และได้ทำการรวมร่างกับเขา นับตั้งแต่วันนั้น พาวเวิร์ด จึงตัดสินใจที่จะอยู่บนโลก จนกว่ามนุษยชาติจะรอดพ้นจากการคุกคามของ มนุษย์ดาวบัลตั้น ที่หลบซ่อนตัวอยู่บนโลก
อุลตร้าแมนพาวเวิร์ด
! colspan="2" |อุลตร้าแมนพาวเวิร์ด !ความสูง !น้ำหนัก !พลังชก !พลังเตะ !พลังกระโดด !ความเร็วในการวิ่ง !ความเร็วในการบิน !ความเร็วในน้ำ !ความเร็วในดิน !อายุ !ถิ่นกำเนิด